**Լի Ցինյուն** (չինարեն ավանդ. 李清雲 , պինին: *Lǐ Qīngyún*, պալլ.: *Լի Ցինյուն*, *անհայտ*, Sichuan, Ցին կայսրություն - մայիսի 6, 1933(1933-05-06), Kaizhou District, Sichuan, Չինաստանի Հանրապետություն), չհաստատված չինացի երկարակյաց։

Լիի կյանք և մահ
---------------

Լի Ցինյունը հաստատել է, որ ծնվել է 1737 թվականին Ցիցզյանսյանում, Սիչուան նահանգում, սակայն որոշ աղբյուրներ հանգում են նույնիսկ 1677 թվականին։ Կյանքի մեծ մասը նա անցկացրել է Սիչուանի լեռներում, հավաքել բուժող խոտաբույսեր և երկարակեցության գաղտնիքը բացահայտել։ 1748 թվականին, երբ Ցինյուն 71 տարեկան էր, տեղափոխվել է Կայսյան` որպեսզի զինվորագրվի չինական բանակ ու դառնա մարտարվեստների ուսուցիչ և ռազմական խորհրդական։

179 տարի անց՝ 1927 թվականին, Լի Ցինյունին հրավիրել են Վանսյան՝ հանդիպելու Սիչուանի նահանգապետ, Ազգային-հեղափոխական բանակի 43-ամյա գեներալ Յան Սենի հետ (նաև ապացուցվել է, որ նրա հետ հանդիպել է ռազմամոլ Ու Պեյֆուն, հույս ունենալով իմանալ երկարակեցության գաղտնիքը)։ Գեներալն անչափ տպավորված է եղել ծերունու երիտասարդ տեսքով, ուժով ու խիզախությամբ։ Զորահրամանատարի մոտ հյուրընկալվելիս էլ արվել է Ցինյուանի ամենահայտնի լուսանկարը։ Այդ հանդիպումից հետո Լի Ցինյունը վերադարձել է հարազատ տարածքներ և վեց տարի անց` 1933 թվականի մայիսի 6-ին, մահացել է։ Գոյություն ունի լեգենդ, որ մահից առաջ նա ընկերներին ասել է. «Ես արել եմ այն ամենը, ինչ պետք է անեի այս աշխարհում։ Ես ուղևորվում եմ տուն», — և դրանից հետո մահացել է։

Լիի մահից հետո գեներալ Յան Սենը որոշել է պարզել ճիշտը նրա կյանքի և տարիքի մասին։ Նա արել է գրություններ, որոնք հետո հրատարակվել են։ Գեներալն այսպես է նկարագրել իր 250-ամյա հյուրին․ «Նա լավ տեսողություն ու առույգ քայլվածք ուներ։ Նրա հասակը մոտ 2 մետր էր, շատ երկար եղունգներ ուներ և կարմրաթուշ դեմք»։ 1933 թվականին մարդիկ հարցազրույց են վերցրել Լիի բարեկամներից և երեխաներից։ Մի մասը ասել է, որ ինչ նրան հիշում ենք, միշտ ծեր է եղել, մյուսները տեղեկացրել են, որ Լին ընկերություն է արել իրենց պապիկների հետ։

Թեկուզ որոշ պատմիչներ հաստատում են, որ այդպիսի մարդ գոյություն ունեցել է, տվյալների մեծամասնությունը թույլ չի տալիս նրա պատմությունը համարել ավելի ճիշտ, քան կեղծիք։

Երկարակեցության գաղտնիք
-----------------------

Եթե ճիշտ են խոսակցությունները, Լի Ցինյունը 200 երեխա է ունեցել 24 կանանցից, որոնցից 23-ից երկար է ապրել, իսկ 24-րդը դարձել է նրա կինը։ Եվ եթե նա 256 տարի ապրել է, դա հավանական է։ Երկարակեցության գաղտնիքի մասին հարցին նա պատասխանել է.

> զսպեք ձեր սիրտը,  
> 
> 
> 
> նստեք կրիայի պես,  
> 
> քայլեք առույգ, ինչպես աղավնին  
> 
> 
> 
> ու քնեք շան պես։
> 
> 

Հավանաբար այս կերպ նա ցանկանում էր ընդգծել մարդու հոգեբանական վիճակի և լավ քնի կարևորությունը։ Հայտնի է նաև, որ իր կյանքի ողջ ընթացքում Լի Ցինյունը հատուկ շնչառական ցիգուն վարժությունն է արել, ինչպես նաև պարբերաբար խմել է խոտային թուրմ, որի բաղադրատոմսը կորել է ու այժմ անհայտ է։

Տարիք
-----

Որպեսզի լավ գիտակցել նրա տարիքը, կարելի է ներկայացնել փաստեր.

* Եթե Լին ապրել է 256 տարի, ուրեմն դա ռեկորդ է իրական, այլ ոչ հորինված մարդկանց կյանքում։
* Լին կարող է տեսած լինել ռուս բոլոր կայսրերին, սկսած Պետրոս I-ից (ով ընդամենը 5 տարով է մեծ Լիից) և վերջացրած Նիկոլայ II-ով, և ևս 16 տարի ապրել է սովետական իշխանության ժամանակ։
* Լին, եթե այդքան ապրել է, ուրեմն նա կարող է լինել միակը, ով տեսել է իր երեխաներին, թոռներին, ծոռներին, ծոռոնրդիներին, ծոռների թոռներին, ծոռների ծոռներին և հնարավոր է նաև հաջորդ սերունդներին։
* Թվագրումների հետ կան խնդիրներ։ Օրինակ, ռուսական աղբյուրներում Լիի ծննդյան տարեթիվ նշվում է 1680 թվականը, իսկ անգլիականներում՝ 1677 թվականը։ Նաև Ռունետի որոշ աղբյուրներում նրա մահվան տարեթիվ նշվում է 1934 թվականը։ Իսկ չինական աղբյուրներում նշվում է, որ Լին ապրել է 256 տարի (1677-1933)։

Ծանոթագրություններ
------------------

1. 1 2
2. 1 2
3. ↑  "史上第一長壽！256歲的李青雲 長壽秘訣只有一個字". Likenews.tw. Արխիվացված է the original 2014 թ․ դեկտեմբերի 31-ին. Retrieved 2015 թ․ մարտի 10. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "256歲娶24妻 李慶遠長壽秘訣公開 | 即時新聞 | 20130927 | 蘋果日報". Appledaily.com.tw. 2013 թ․ սեպտեմբերի 27. Արխիվացված է the original 2017 թ․ հուլիսի 30-ին. Retrieved 2015 թ․ մարտի 10. `{{cite web}}`: Unknown parameter `|dead-url=` ignored (`|url-status=` suggested) (help)
5. 1 2 3 4  Yang, Jwing-Ming (1989). *Muscle/Tendon Changing and Marrow/Brain Washing Chi Kung: The Secret of Youth* (PDF). YMAA Publication Centre. ISBN 0-940871-06-8. Արխիվացված է the original (PDF) 2011 թ․ հուլիսի 18-ին. Retrieved 2016 թ․ օգոստոսի 24. `{{cite book}}`: Unknown parameter `|dead-url=` ignored (`|url-status=` suggested) (help)
6. ↑  Harris, Timothy (2009). *Living to 100 and Beyond*. ACTEX Publications. p. 70. ISBN 978-1-56698-699-1.
7. ↑  Miami Herald (1929 թ․ հոկտեմբերի 12). "Living forever". *The Evening Independent*.
8. ↑  Yang, Sen. *A Factual Account of the 250 Year-Old Good-Luck Man*. Taipei, Թայվան: Chinese and Foreign Literature Storehouse.

Արտաքին հղումներ
----------------

* 1933 թվականի մայիսի 15-ին Time ամսագրի կողմից արված «Կրիա-աղավնի-շուն» հոդվածը Archived 2011-02-03 at the Wayback Machine.
* Դաոսական յոգայի մասին Յան Ցզիմինի գրքից մեջբերում (1989)
* Մարտական արվեստների մասին Յան Ցզիմինի գրքից մեջբերում Archived 2011-07-18 at the Wayback Machine.